ΠΕΡΙΕΧΟΜΕΝΑ
ΑΠΟΦΑΣΕΙΣ
Καθορισμός συμπληρωματικών ειδικών όρων και
περιορισμών δόμησης και χρήσης στο διατηρητέο
κτίριο που βρίσκεται επί της οδού Ψαρρών 3, του
εγκεκριμένου ρυμοτομικού σχεδίου της Δημοτικής Ενότητας Ναυπλιέων του Δήμου Ναυπλιέων
(Ν. Αργολίδας).
Κίνηση διαδικασίας σύνταξης μελέτης Γενικού
Πολεοδομικού Σχεδίου (ΓΠΣ) στα όρια της Δημοτικής Ενότητας Κεραμειών Δήμου Χανίων.
ΑΠΟΦΑΣΕΙΣ
Αριθμ. ΥΠΕΝ/ΔΝΕΠ/6378/91
(1)
Καθορισμός συμπληρωματικών ειδικών όρων και
περιορισμών δόμησης και χρήσης στο διατηρητέο
κτίριο που βρίσκεται επί της οδού Ψαρρών 3, του
εγκεκριμένου ρυμοτομικού σχεδίου της Δημοτικής Ενότητας Ναυπλιέων του Δήμου Ναυπλιέων
(Ν. Αργολίδας).
Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις του άρθρου 6 (παρ. 3.α και 3.γ) του
ν. 4067/2012 «Νέος Οικοδομικός Κανονισμός» (Α΄ 79) και
όπως η παρ. 3.α τροποποιήθηκε με το άρθρο 48 παρ. 2
του ν. 4178/2013 (Α΄ 174) και ισχύουν.
2. Τις διατάξεις των άρθρων 26 και 27 του ν. 4030/2011
«Νέος τρόπος έκδοσης αδειών δόμησης, ελέγχου κατασκευών και λοιπών διατάξεων» (Α΄ 249), όπως τροποποι-
ήθηκαν με το άρθρο 49 (παρ. 6 και 7) του ν. 4178/2013
«Αντιμετώπιση της Αυθαίρετης Δόμησης - Περιβαλλοντικό ισοζύγιο και άλλες διατάξεις» (Α΄ 174) και όπως το
άρθρο 27 αντικαταστάθηκε με το άρθρο 21 (παρ. 4) του
ν. 4258/2014 «Διαδικασία Οριοθέτησης και ρυθμίσεις
θεμάτων για τα υδατορέματα - ρυθμίσεις Πολεοδομικής
νομοθεσίας και άλλες διατάξεις» (Α΄ 94) και ισχύουν.
3. Τις διατάξεις του άρθρου 90 του Κώδικα Νομοθεσίας
για την Κυβέρνηση και τα κυβερνητικά όργανα, που κυρώθηκε με το άρθρο πρώτο του π.δ/τος 63/2005 (Α΄ 98).
4. Την υπ' αριθ. πρωτ. Φ1/5/7254/21-9-2015 απόφαση
της Εφορείας Αρχαιοτήτων Αργολίδας του Υπουργείου
Πολιτισμού Παιδείας και Θρησκευμάτων.
5. Το υπ' αριθ. 42/10/30-10-2015 απόσπασμα πρακτικού του Συμβουλίου Αρχιτεκτονικής Π.Ε. Αργολίδας.
6. Την υπ' αριθ. 27/2016 απόφαση του Δημοτικού Συμβουλίου του Δήμου Ναυπλιέων.
7. Την από 17-03-2017 αιτιολογική έκθεση της Διεύθυνσης Αρχιτεκτονικής Οικοδομικών Κανονισμών και
Αδειοδοτήσεων - Τμήμα Διατηρητέων Κτιρίων του
Υπουργείου Περιβάλλοντος και Ενέργειας.
8. Την από 05-05-2017 (αριθμ. πρωτ. ΥΠΕΝ 23234/
11-05-2017) σύμφωνη γνώμη της φερόμενης ιδιοκτήτριας Χρυσκιώτη Νίκης- Κλεονίκης.
9. Το υπ' αριθμ. 856/19-5-2017 (αριθμ. ΥΠΕΝ 5808/
26-5-2017), έγγραφο του Δήμου Ναυπλιέων.
10. Την υπ' αριθμ. 77/συνεδρίαση 7η/24-07-2017 γνωμοδότηση του Κεντρικού Συμβουλίου Αρχιτεκτονικής.
11. Το γεγονός ότι από τις κανονιστικές διατάξεις της
παρούσας απόφασης δεν προκαλείται δαπάνη σε βάρος
του κρατικού προϋπολογισμού και του προϋπολογισμού
του οικείου Ο.Τ.Α., αποφασίζουμε:
Α. Στο κτίριο που βρίσκεται επί της οδού Ψαρρών 3, (Ο.Τ.
212) του εγκεκριμένου ρυμοτομικού σχεδίου της Δημοτικής
Ενότητας Ναυπλιέων του Δήμου Ναυπλιέων (Ν. Αργολίδας)
και ειδικότερα στην Παλαιά Πόλη του Ναυπλίου, φερόμενο
ιδιοκτησίας Νίκης- Κλεονίκης Χρυσκιώτη, το οποίο έχει χαρακτηρισθεί ως διατηρητέο με την υπ' αριθ. 89245/6738/
6-11-1995 απόφαση Υπουργού Περιβάλλοντος, Χωροταξίας και Δημοσίων Έργων (Δ΄ 1029), επιτρέπονται:
α. η αποκατάσταση των αρχιτεκτονικών και μορφολογικών του στοιχείων
β. οι εργασίες επισκευής και μερικής ανακατασκευής του
γ. εσωτερικές διαρρυθμίσεις,
όπως τα ανωτέρω περιγράφονται στην τεχνική έκθεση,
έχουν εγκριθεί με την Φ1/5/7254/21-9-2015 απόφαση
της Εφορείας Αρχαιοτήτων Αργολίδας και το 42/10/3010-2015 πρακτικό του Συμβουλίου Αρχιτεκτονικής Π.Ε.
Αργολίδας και φαίνονται στα τέσσερα (4) σχετικά πρωτότυπα διαγράμματα (διάγραμμα δόμησης σε κλίμα-
κα 1:100, κατόψεις, όψεις, τομές σε κλίμακα 1:50) που
θεωρήθηκαν από τον προϊστάμενο της Διεύθυνσης
Τοπογραφικών Εφαρμογών και που αντίτυπα τους σε
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Μαρτίου 2018
ΤΕΥΧΟΣ  A.A.Π.
Αρ. Φύλλου 37
ΤΕΥΧΟΣ ΑΝAΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 37/07.03.2018
φωτοσμίκρυνση συνδημοσιεύονται με την παρούσα
απόφαση.
Β. Στο διατηρητέο κτίριο επιτρέπεται πέραν των επιτρεπόμενων χρήσεων στην περιοχή, η χρήση «τουριστι-
κό κατάλυμα» (ξενοδοχείο) σε όλες τις στάθμες αυτού.
Γ. Κατά τα λοιπά εξακολουθούν να ισχύουν οι διατάξεις
της υπ' αριθ. 89245/6738/6-11-1995 απόφασης Υπουργού
ΠΕ.ΧΩ.Δ.Ε. «Χαρακτηρισμός ως διατηρητέων εβδομήντα
δύο (72) κτιρίων που βρίσκονται εντός του ρυμοτομικού
σχεδίου Ναυπλίου (Ν. Αργολίδας) και καθορισμού ειδικών
όρων και περιορισμών δόμησης αυτών» (Δ' 1029).
Δ. Η ισχύς της παρούσας απόφασης αρχίζει από τη
δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 5 Φεβρουαρίου 2018
Ο Υπουργός
ΓΕΩΡΓΙΟΣ ΣΤΑΘΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 37/07.03.2018
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 37/07.03.2018
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 37/07.03.2018
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 37/07.03.2018
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 37/07.03.2018
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 37/07.03.2018
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 37/07.03.2018
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 37/07.03.2018
Αριθμ. 46
(2)
Κίνηση διαδικασίας σύνταξης μελέτης Γενικού
Πολεοδομικού Σχεδίου (ΓΠΣ) στα όρια της Δημοτικής Ενότητας Κεραμειών Δήμου Χανίων.
Η ΣΥΝΤΟΝΙΣΤΡΙΑ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΚΡΗΤΗΣ
Έχοντας υπόψη:
1) Τις διατάξεις των νόμων:
α) ν. 1337/1983 (Α' 33), «Πολεοδομική και Οικιστική
Ανάπτυξη», όπως τροποποιήθηκε και ισχύει, και ειδικά
το άρθρο 3 «Εκπόνηση και Έγκριση του Γενικού Πολεοδομικού Σχεδίου».
β) ν. 2503/1997 (Α΄ 107), «Διοίκηση, οργάνωση, στελέχωση της Περιφέρειας, ρύθμιση θεμάτων για την τοπική
αυτοδιοίκηση και άλλες διατάξεις».
γ) ν. 2508/1997 (Α' 124), «Βιώσιμη οικιστική ανάπτυξη
των πόλεων και οικισμών της χώρας και άλλες διατάξεις»
και ειδικά το άρθρο 4.
δ) ν. 3852/2010 (Α΄ 87), άρθρ. 280, «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης», όπως τροποποιήθηκε και
ισχύει.
ε) ν. 3861/2010 (Α' 112) «Ενίσχυση της διαφάνειας με
την υποχρέωση ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων
στο διαδίκτυο “Πρόγραμμα Διαύγεια” και άλλες διατάξεις».
στ) ν. 4325/2015 (Α΄ 47), «Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική
Διακυβέρνηση- Αποκατάσταση αδικιών και άλλες διατάξεις» και συγκεκριμένα το άρθρο 28 και 28 Α, όπως
ισχύουν.
ζ) ν. 4447/2016 (Α' 241), άρθρ. 7, παρ.13, «Χωρικός σχεδιασμός-Βιώσιμη ανάπτυξη και άλλες διατάξεις».
2) Τις διατάξεις του π.δ. 136/2010 (Α΄ 229), «Οργανισμός της Αποκεντρωμένης Διοίκησης Κρήτης».
3) Τη με αριθμ. 848/2017 απόφαση του Δημοτικού
Συμβουλίου Χανίων (ΑΔΑ ΩΓΨ8ΩΗ5-45Μ) με θέμα την
κίνηση διαδικασίας εκπόνησης μελέτης Γενικού Πολεοδομικού Σχεδίου (ΓΠΣ) στα όρια της Δημοτικής Ενότητας
Κεραμειών Δήμου Χανίων.
4) Τη με αριθμ. 1833/31-5-2005 απόφαση ΓΓΠΚ: «Κίνηση διαδικασίας εκπόνησης Μελέτης Γενικού Πολεοδομι-
κού Σχεδίου – Γ.Π.Σ. Δήμων Ακρωτηρίου, Ελ. Βενιζέλου,
Θερίσου, Νέας Κυδωνίας, Σούδας, Χανίων» (Δ΄ 691).
5) Τη με αριθμ. οικ. 8483/16-12-2008 απόφαση ΓΓΠΚ (ΑΑΠ΄ 4) σχετικά με την τροποποίηση της ανωτέρω (4)
απόφασης και την αφαίρεση από τον συνημμένο στην
απόφαση χάρτη των περιοχών των Δήμων Ακρωτηρίου
και Νέας Κυδωνίας.
6) Τη με αριθμ. πρωτ. 82804/29-09-2011 υπογραφείσα σύμβαση εκπόνησης της μελέτης «Αναθεώρηση και
Επέκταση του Γενικού Πολεοδομικού Σχεδίου (Γ.Π.Σ.) Δήμου Χανίων και των περιαστικών Δήμων Ελ. Βενιζέλου,
Θερίσου και Σούδας».
7) Τη με αριθμ. 9/19-01-2015 απόφαση του Δημοτικού Συμβουλίου Χανίων σχετικά με την έγκριση του
1ου Συγκριτικού Πίνακα της ανωτέρω μελέτης και τη
σύναψη της 1ης συμπληρωματικής σύμβασης αυτής
(ΑΔΑ:ΩΕΡΦΩΗ5-ΑΛΥ).
8) Τη με αριθμ. πρωτ. 11873/25-11-2015 υπογραφείσα
1η συμπληρωματική σύμβαση της μελέτης «Αναθεώρηση και Επέκταση του Γενικού Πολεοδομικού Σχεδίου
(Γ.Π.Σ.) Δήμου Χανίων και των περιαστικών Δήμων Ελ.
Βενιζέλου, Θερίσου και Σούδας», σχετικά με την ένταξη
της ΔΕ Κεραμειών (ΑΔΑ: ΩΩΥΩΗ5-ΑΔ9).
9) Το με αριθμ. πρωτ. οικ.11038/27-12-2017 έγγραφο
της Διεύθυνσης Υπηρεσίας Δόμησης Δήμου Χανίων με
συνημμένο χάρτη όπου απεικονίζονται τα γεωγραφικά
όρια της Δ.Ε. Κεραμειών για την οποία ζητείται η εκπόνηση μελέτης Γ.Π.Σ.
10) Το γεγονός ότι σύμφωνα με το άρθρο 2 του
ν. 3852/2010, ο πρώην Δήμος Κεραμειών αποτελεί πλέον
Δημοτική Ενότητα του Δήμου Χανίων.
11) Τη με αριθμ. 14026/2017 υπουργική απόφαση
(ΥΟΔΔ΄ 250), «Διορισμός της Μαρίας Κοζυράκη του Εμμανουήλ ως Συντονίστριας της Αποκεντρωμένης Διοί-
κησης Κρήτης».
12) Το γεγονός ότι, από τις κανονιστικές διατάξεις αυτής της απόφασης δεν προκαλείται δαπάνη σε βάρος
του κρατικού προϋπολογισμού και του οικείου ΟΤΑ,
αποφασίζουμε:
Την κίνηση διαδικασίας σύνταξης μελέτης Γενικού
Πολεοδομικού Σχεδίου (Γ.Π.Σ.) στα όρια της Δημοτικής
Ενότητας Κεραμειών Δήμου Χανίων, στην περιοχή που
απεικονίζεται στο συνημμένο χάρτη που αποτελεί αναπόσπαστο στοιχείο της παρούσας απόφασης.
Η παρούσα απόφαση με το συνημμένο χάρτη να αναρτηθεί στη ΔΙΑΥΓΕΙΑ.
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Ηράκλειο, 14 Φεβρουαρίου 2018
Η Συντονίστρια Αποκεντρωμένης Διοίκησης
ΜΑΡΙΑ ΚΟΖΥΡΑΚΗ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 37/07.03.2018
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 37/07.03.2018

[Source: 20181500037.pdf | Tokens: 8788]